बोले- बच्चे मुझे मामू बना रहे, उन्हें ये नहीं पता कि मामू कार्डियो कर रहा है
Salman Khan Attends IIFA Awards 2023 in Dubai: Cute Video with Arpita Khan's Children वीडियो में सलमान अपनी बहन अर्पिता खान के बच्चों के साथ मस्ती करते हुए नजर आए।
सलमान खान इन दिनों IIFA अवार्ड्स 2023 अटैंड करने के लिए दुबई में हैं। इसी बीच एक्टर ने अपने सोशल मीडिया अकाउंट पर एक क्यूट वीडियो शेयर किया है। वीडियो में सलमान अपनी बहन अर्पिता खान के बच्चों के साथ मस्ती करते हुए नजर आए।
'बच्चे मुझे मामू बना रहे हैं'
इस वीडियो में सलमान अपने भांजे आहिल और भांजी आयत को व्हील कार्ट में बैठाकर गैलरी में घुमा रहे हैं। इस दौरान वह ऑल ब्लैक स्पोर्टी लुक में दिखाई दिए। वीडियो शेयर करते हुए भाईजान ने कैप्शन में लिखा, 'बच्चे मुझे मामू बना रहे हैं, उनको ये नहीं पता कि मामू कार्डियो कर रहा है।' सोशल मीडिया पर इस वीडियो को काफी पसंद किया जा रहा है।
बहन अर्पिता के साथ शेयर किया वीडियो 
बता दें, IIFA अवार्ड्स में सलमान खान के साथ उनकी बहन अर्पिता खान भी शामिल हुई हैं। भाईजान ने अर्पिता के साथ एक वीडियो अपने इंस्टाग्राम पर शेयर किया है। जिसमें सलमान, अपनी बहन के साथ IIFA इंजॉय करते करते हुए नजर आए। भाईजान, अर्पिता के पीछा खड़े होकर थिरकते हुए दिखाई दे रहे हैं।
अभिषेक बच्चन और विक्की कौशल करेंगे होस्ट
बता दें, IIFA 2023 का आयोजन 26 और 27 मई को अबू धाबी के यस आइलैंड पर शुरू हो चुका है। सलमान खान, फराह खान, नोरा फतेही, कृति सेनन, वरुण धवन, राजकुमार राव, आलिया भट्ट, जैकलीन फर्नांडीज, रकुल प्रीत सिंह समेत कई लोग शामिल होंगे। रिपोर्ट्स की माने तो IIFA 2023 को अभिषेक बच्चन और विक्की कौशल होस्ट करने वाले हैं।
‘टाइगर 3’ में नजर आएंगे सलमान 
वर्कफ्रंट की बात करें तो हाल ही में सलमान फिल्म 'किसी का भाई किसी की जान' रिलीज हुई थी। फिल्म ने बॉक्स ऑफिस पर अच्छा परफॉर्म किया था। अब उनकी अगली फिल्म 'टाइगर 3' है, जिसमें वो इमरान हाशमी और कटरीना कैफ के साथ नजर आएंगे। यह फिल्म इस साल नवंबर में रिलीज होगी। इसमें शाहरुख खान भी कैमियो रोल में होंगे।